open-index/open-wikipedia-markdown huggingface dataset:
Aristotélis Onásis

**Aristotélis Sokrátis Onásis** (, usein **Aristoteles Onassis**, 15. tai 20. tammikuuta 1906 Smyrna (nyk. İzmir), Osmanien valtakunta – 15. maaliskuuta 1975 Neuilly-sur-Seine, Ranska) oli kreikkalainen laivanvarustaja. 

Onásis syntyi Smyrnassa, silloisessa Osmanien valtakunnassa (nykyisin Turkki) keskiluokkaiseen kreikkalaiseen perheeseen. Ensimmäisen maailmansodan jälkeen Onásiksen perhe menetti omaisuutensa turkkilaisten vallattua takaisin vähän aikaa Kreikan miehittämänä olleen kaupungin ja siirtyi pakolaisina Kreikkaan. Aristotélis Onásis elvytti perheen tupakkaliiketoimintaa Argentiinassa 1920-luvun alussa. Vuonna 1925 hän sai Argentiinan ja Kreikan kansalaisuuden. 

Onásis osti ensimmäisen laivansa 1930-luvun alussa ja oli vuoteen 1932 mennessä maailmanluokan liikemies, joka omisti kauppalaivoja, tankkereita ja valaanpyyntialuksia. Aluksensa Onásis hankki edullisesti konkurssipesiltä. Vuonna 1954 Onásista syytettiin Yhdysvalloissa siitä, että hän lainvastaisesti omisti ei-amerikkalaisena Yhdysvaltain lipun alla purjehtivia laivoja. Hän joutui maksamaan seitsemän miljoonaa dollaria sakkoa. Onásis perusti Olympic Airways -lentoyhtiön (nyk. Olympic Airlines) vuonna 1957.

Onásis oli naimisissa Athiná ”Tína” Livanoún kanssa vuosina 1946–1960. Pariskunnalle syntyi kaksi lasta, Aléxandros (Alexander) ja Christína. Avioliitto kariutui suhteeseen oopperalaulaja Maria Callasin kanssa. Onásis avioitui omistamallaan Skorpióksen saarella Kreikassa vuonna 1968 Yhdysvaltain presidentin John F. Kennedyn lesken Jacqueline Kennedyn kanssa, mutta palasi pian rakastajattarensa Callasin luokse.

Onásis kuoli Neuilly-sur-Seinessä Ranskassa keuhkokuumeeseen.

## Populaarikulttuurissa

Juha Vainion kappaleen "Pohjolan pidot" sanoissa viitataan Onásikseen kohdassa "Olin kerran kutsuttuna juhlissa mä näissä / Sellaista ei nähty edes Onassiksen häissä".

## Lähteet

## Aiheesta muualla
Haihtuminen

**Haihtuminen** tarkoittaa nesteen, yleensä veden muuttumista kaasuksi ja siirtymistä ympäröivään tilaan. Toisin kuin kiehumista, haihtumista voi tapahtua kaikissa lämpötiloissa. Haihtumista kuvaa suure haihdunta.

Veden kiertokulussa tavallista erilaisilta pinnoilta, kuten vesistöistä, maasta tai kasvillisuuden pinnalta, tapahtuvaa haihtumista kutsutaan *evaporaatioksi*. Haihtumista voi tapahtua myös osana kasvien elintoimintoja siten, että vesi kulkeutuu kasvin juurien ja varren kautta haihtuakseen lopulta ilmaan kasvin lehdiltä. Tällöin puhutaan transpiraatiosta. Yhteisnimitys näille on **evapotranspiraatio** eli kokonaishaihdunta.

Haihtumisen vastakohta on tiivistyminen, jossa kosteus tiivistyy ilmakehästä alustalle. Jos kiinteä aine siirtyy suoraan kaasuksi ilmakehään olematta välillä nestettä, puhutaan sublimoitumisesta. Vastaava kaasun asettuminen suoraan pinnalle kiinteäksi aineeksi on härmistymistä.

Atomaarisesta näkökulmasta ilmiötä voidaan tarkastella seuraavasti: kuvitellaan, että suurennetaan haihduttavaa pintaa niin, että vesimolekyylit tulevat näkyviin. Tasapainotilassa osa sinne tänne liikkuvista vesimolekyyleistä joutuu takaisin haihduttavalle pinnalle, mutta pinnalta irtoaa saman verran uusia vesimolekyylejä ilmaan. Tällöin pinnan läheinen ilma on kylläinen vesihöyrystä. Varsinainen haihdunta vaatii energiaa eli vesimolekyylien suurempia nopeuksia. Tämän voi havaita esimerkiksi suihkussakäynnin jälkeen tuntuvana kylmyytenä: haihtuminen sitoo energiaa iholta.
Jatkuva haihdunta edellyttää lisäksi ilman pystysuuntaista sekoittumista, sillä muuten haihduttavan pinnan läheinen ilma tulisi nopeasti vesihöyrystä kylläiseksi.

Suolaisen veden haihtuessa jäljelle jääneestä suolakerroksesta käytetään nimitystä effloresenssi.

## Katso myös
*Kuivuusraja
*Hikoilu

## Lähteet

## Aiheesta muualla
Haihdunta

**Haihdunta** on haihtumiseen liittyvä suure. Se ilmaistaan yleensä millimetreinä: tunnissa (mm/h), vuorokaudessa (mm/d) tai vuodessa (mm/a). 

Haihdunnan määrittäminen ei ole yhtä yksinkertaista kuin esimerkiksi sademäärän. Haihduntaa voidaan mitata lysimetrien ja haihtumisastioiden avulla. Lysimetri on maalla täytetty ja tutkittavalla kasvipeitteellä peitetty astia, jonka vesitaseesta haihdunta lasketaan. Haihtumisastia taas on yksinkertaisesti vedellä täytetty astia, josta haihtumista voidaan seurata. Haihdunnan suoralle laskemiselle on kehitetty useita kaavoja (esimerkiksi Penmanin kaava), jotka perustuvat muun muassa pystysuorien kosteuserojen mittaamiseen. Se voidaan myös määrittää epäsuorasti esimerkiksi vesitaseyhtälön jäännösterminä eli ainoana tuntemattomana tai vastaavasti lämpöenergiataseesta. 

Maan alueiden erilaiset haihtumiset johtuvat erilaisista energiamääristä eli Auringon säteilyn erilaisesta jakautumisesta Maan pinnalle, mutta myös käytettävissä olevan veden määrästä. Yleisesti aavikoilta haihdunta on vähäistä, meristä ja päiväntasaajan lähettyvillä olevilta runsassateisilta alueilta suurta. Suomessa haihdunnat ovat etelässä luokkaa 400–500 mm/a ja pohjoisessa 200–250 mm/a.

## Lähteet
Wuxia

**Wuxia** on kiinalaisessa kirjallisuudessa ja elokuvassa esiintyvä tyylilaji, joka sisältää historiallisia sankaritarinoita, joissa itämaiset taistelulajit ovat keskeisessä osassa. Alku *wu* viittaa taistelulajeihin ja loppu *xia* merkitsee henkisiä arvoja.

Wuxia-tarinoiden sankari on yleensä mies, joka seikkailee fantasiamaisessa muinaisessa Kiinassa. Sankarilla on yli-inhimillisiä ja jopa yliluonnollisia taitoja ja kykyjä, kuten loistavat lähitaistelutaidot, uskomaton ketteryys ja kyky uhmata painovoimaa. Sankari joutuu selvittämään rikoksia ja vääryyksiä. Yleensä sankari itse on kokenut lapsuudessaan traagisia tapahtumia, esimerkiksi menettänyt perheensä.

Wuxia-kirjallisuus on hyvin suosittua Kiinassa, Hongkongissa, Taiwanissa ja Singaporessa. Aasialaiset elokuvaohjaajat tekevät suosituimmista kirjoista elokuvia ja televisiosarjoja. Elokuvia alettiin tehdä Hongkongissa 1960-luvulla vanhojen tarinoiden pohjalta, mutta elokuvien tyyli sai vaikutteita lännenelokuvista. Kaikkein ensimmäisenä wuxia-elokuvana kuitenkin pidetään *[[The Burning of Red Lotus Monastery]]* -nimistä elokuvaa vuodelta 1928.

Wuxia-elokuvat olivat länsimaissa pysyneet pitkään melko tuntemattomina, kunnes elokuvaohjaaja Ang Leen ohjaama wuxia-elokuva *[[Hiipivä tiikeri, piilotettu lohikäärme]]* ilmestyi kesällä 2000. Elokuva menestyi hyvin ja voitti neljä Oscar-palkintoa, kuten vuoden parhaan ulkomaalaisen elokuvan palkinnon. Ang Leetä seurasi elokuvaohjaaja Zhang Yimou elokuvillaan *[[Hero (vuoden 2002 elokuva)|Hero]]* ja *[[Lentävien tikarien talo]]*, jotka myös menestyivät hyvin.

Todellisena vedenrajaajana pidetään King Hun klassikkoa vuodelta 1971, Kultainen Hämähäkki, joka ensimmäistä kertaa lisäsi syvyyttä ennen niin ohueen lajityyppiin yhdistelemällä elokuvaansa voimakkaasti itämaisen filosofian (Buddhalaisuus) ajatuksia sekä symboliikkaa. Elokuva tunnetaan myös sen päähenkilöstä, joka vetäytyy tapahtumiin mukaan vahingossa eikä osaa taistelulajeja.

Naissankareita oli esiintynyt wuxiassa jo jonkin aikaa (esim. Shaw Veljesten tuottamissa elokuvissa 60-luvulla), mutta vasta Kultainen Hämähäkki esitteli voimakkaan ja moniulotteisemman naissankarin, josta esimerkiksi Ang Lee ja Zhang Yimou ovat myöhemmin ottaneet mallia omiin *wuxia *-elokuviinsa.

## Wuxia-elokuvia
**[[Hu Shan Hang]]* (*Hu Shan Hang*, 1969)
**[[Heroic Ones]]* (*Heroic Ones*, 1970)
* Kultainen Hämähäkki (*A Touch of Zen*, 1971)
**[[Sword]]* (*Sword*, 1980)
**[[Dragon Inn]]* (*Dragon Inn*, 1992)
**[[Hiipivä tiikeri, piilotettu lohikäärme]]* (*Crouching Tiger, Hidden Dragon*, 2000)
**[[Hero (vuoden 2002 elokuva)|Hero]]* (*Hero*, 2002)
**[[Lentävien tikarien talo]]* (*House of Flying Daggers*, 2004)
**[[Kung Fu Hustle]]* (*Kung Fu Hustle*, 2004) (parodiaa wuxia-genrestä)
**[[Master of Everything]]* (*Master of Everything*, 2004)
**[[Seitsemän miekkaa]]* (*Seven Swords*, 2005)
**[[Jadesoturi]]* (*Jade Warrior*, 2006)
**[[14 Blades]]* (2010)
**[[The Lost Bladesman]]* (2011)

## Wuxia-elokuvien ohjaajia
*Tsui Hark
*Ang Lee 
*Patrick Tam
*Ronny Yu
*Zhang Yimou

## Wuxia-kirjailijoita
*Jinyong
*Gu Long
*Sima Ziyan
*Huang Yi
*Xiao Yi
*Liang Yusheng

## Lähteet
Ysyk-Köl

**Ysyk-Köl** () on vuoristojärvi Ysyk-Kölin alueella Koillis-Kirgisiassa Keski-Aasiassa Tienšanin vuoristossa.

Ysyk-Kölin pinta on 1&nbsp;608 metriä merenpinnan yläpuolella. Järven pinta-ala on 6&nbsp;236 neliökilometriä ja sen tilavuus 1&nbsp;738 kuutiokilometriä. Keskisyvyys on 280 metriä, ja syvin kohta on 668 metrin syvyydessä.

Ysyk-Köl on 22&nbsp;080 neliökilometrin laajuisen valuma-alueen laskujärvi. Ysyk-Kölin allasta reunastaa sen pohjoispuolella Küngöi Ala-Toon ja eteläpuolella Teskei Ala-Toon vuoristo. Järveen laskee yli 50 jokea ja puroa, ja niistä suurimmat ovat lähes sadan kilometrin pituiset Žyrgalang ja Tüp.

Järvi ei jäädy talvella ja siellä harjoitetaan kalastusta. Neuvostoaikana järvi oli suosittu lomanviettokohde. Järven länsirannalla on Balyktšyn kaupunki, pohjoisrannalla turistikohde Tšolpon-Ata, itärannalla Karakol, jossa on Venäjän nyttemmin vuokraama entinen neuvostolaivaston tutkimuskeskus, ja Tjup sen lähellä.

Järven veden lisääntyvä käyttö ympäröivien alueiden kasteluun on laskenut järven pintaa noin 10 metriä vuoden 1850 jälkeen. Järven supistumisella on ollut vaikutuksia alueen ilmastoon.

## Lähteet
*

### Viitteet

## Aiheesta muualla
The Jimi Hendrix Experience

**The Jimi Hendrix Experience** oli yhdysvaltalais-brittiläinen yhtye, joka perustettiin Westminsterissä, Lontoossa syyskuussa 1966. Yhtye koostui laulaja-lauluntekijä ja kitararisti Jimi Hendrixistä, basisti Noel Reddingistä sekä rumpali Mitch Mitchellistä. The Jimi Hendrix Experience oli aktiivinen kesäkuuhun 1969 asti. Tänä aikana se julkaisi kolme studioalbumia ja siitä tuli yksi suosituimmista rockmusiikin yhtyeistä. Hendrix kuoli 18. syyskuuta 1970. 

## Jäsenet
*Jimi Hendrix – laulu, kitara 
*Mitch Mitchell – rummut, taustalaulu
*Noel Redding – bassokitara, taustalaulu (1966–1969)
*Billy Cox – bassokitara, taustalaulu (1970)

## Diskografia
### Studioalbumit
**[[Are You Experienced]]* (1967)
*** (1967)
**[[Electric Ladyland]]* (1968)

### Kokoelma-albumit
**[[Smash Hits (albumi)|Smash Hits]]* (1968)

## Lähteet

## Aiheesta muualla
The Jeff Beck Group

**The Jeff Beck Group** on kitaristi Jeff Beckin vuonna 1967 perustama rockyhtye, jonka ensimmäinen kokoonpano usein luetaan heavy metalin pioneereihin.  Laulajana tässä kokoonpanossa toimi Rod Stewart, basistina Ron Wood, kosketinsoittajana (piano) Nicky Hopkins ja rumpalina Mick Waller. Yhtye antoi vaikutteita monille 1960-luvun lopun ja 1970-luvun alun aloittaville muusikoille ja erityisesti kitaristeille. Tyyliltään The Jeff Beck Groupin ensimmäistä kokoonpanoa voi karkeasti verrata alkuaikojen Led Zeppeliniin.

Yhtye julkaisi vain kaksi albumia. Tämän jälkeen Stewart ja Wood liittyivät yhtyeeseen nimeltä The Faces. Beck jatkoi The Jeff Beck Groupia toisella kokoonpanolla vuonna 1971, mutta tämäkin yhtye hajosi jo vuotta myöhemmin. 

The Jeff Beck Groupin oli määrä esiintyä Woodstockin festivaaleilla vuonna 1969, mutta konsertti peruttiin. On sanottu, että peruutuksen myötä The Jeff Beck Group menetti parhaan tilaisuutensa nousta maailmansuosioon. Yhtyeen toinen kokoonpano esiintyi Turun Ruisrockissa vuonna 1971.

## Jäsenet

### Tunnetuin kokoonpano (1968–1969)

*Jeff Beck – kitara
*Rod Stewart – laulu
*Ron Wood – basso
*Nicky Hopkins – piano, urut
*Mick Waller – rummut

### (1971–1972)

*Jeff Beck – kitara, basso
*Bob Tench – laulu, kitara
*Max Middleton – piano, koskettimet
*Cozy Powell – rummut
*Clive Chaman – basso

## Diskografia

**[[Truth]]* (1968)
**[[Beck-Ola (Cosa Nostra)]]* (1969)
**[[Rough and Ready]]* (1971)
**[[Jeff Beck Group]]* (1972)
Arkhytas

**Arkhytas** (, 428–347 eaa.) oli antiikin kreikkalainen filosofi, matemaatikko, tähtitieteilijä, valtiomies, sotastrategi ja armeijan komentaja.

Arkhytas syntyi Taraksessa, Suur-Kreikassa nykyisen Italian eteläosassa. Hän oli Mnesagoraan tai Histiaioksen poika. Hänen opettajanaan toimi Filolaos, ja hän itse opetti matematiikkaa Eudoksos Knidoslaiselle. Hän kuului pythagoralaiseen koulukuntaan, ja oli tunnettu Platonin läheisenä ystävänä. Hänen ja Eudoksoksen yhteinen oppilas oli Menaikhmos.

Arkhytasta pidetään joskus matemaattisen mekaniikan perustajana. Eutokioksen mukaan Arkhytas ratkaisi kuution tilavuuden kaksinkertaistamisen ongelman geometrisilla menetelmillään. Arkhytaan teoriat on kuvattu Eukleideen teoksessa *Alkeet*, kirjassa VIII.

Eräs Arkhytaan pohtima ongelma oli ns. kosmisen reunan arvoitus: mitä tapahtuu keihäälle, joka heitetään maailmankaikkeuden reunan yli?

## Lähteet
* 

## Aiheesta muualla

* Diogenes Laertios: *Merkittävien filosofien elämät ja opit*:
** Arkhytaan elämäkerta  
** Arkhytaan elämäkerta 
*
Heuristiikka

**Heuristiikka** (sana juontaa juurensa kreikan kielen ilmaisusta *heureka*, ”löysin”) on kognitiivisen psykologian määrittelemä epäformaali menetelmä ongelmanratkaisuun. 
Heuristiikkaa käytetään metodina, joka johtaa yleensä varsin nopeasti riittävän lähelle parasta mahdollista lopputulosta. Heuristiikkaa ovat esimerkiksi erilaiset nyrkkisäännöt, akateemiset arvaukset, intuitiiviset päätökset sekä niin sanottu "maalaisjärki". 

## Yleistä heuristiikasta
Heuristiikassa on kyse valmiiden, etukäteen mietittyjen tai hankittujen ratkaisumallien soveltamisesta  ongelmanratkaisussa, sekä tietokoneohjelmissa että ihmismielessä. Yksinkertainen esimerkki heuristiikasta on niin sanottu ”yritys ja erehdys”: kun polkupyöräremontin aikana valitaan ruuvia laatikosta, niin sopivan kokoisen ruuvin löytämiseen ei yleensä käytetä mittareita eikä lajittelua, vaan yksinkertaisesti kokeillaan parhaalta näyttävää vaihtoehtoa ja tarvittaessa uusitaan yritys. 

Heuristiset prosessit ovat yksi määritelmä ongelmalle. Asia ei itsessään ole ongelma, mikäli se ei synnytä yksilössä heuristisia prosesseja. Näitä edellä mainittuja prosesseja ovat muun muassa ajatteluprosessin käynnistäminen, ylläpitäminen sekä säätely. Heuristiikkojen ja heurististen prosessien käytössä on suuria eroja yksilöiden välillä, etenkin verrattaessa ongelmaa ratkaisevien noviisien sekä asiantuntijoiden kognitiivisia kykyjä.

Etenkin rahoituksen käyttäytymistaloustieteellinen koulukunta on kiinnostunut yksilöiden heuristisista prosesseista sekä niiden soveltamisesta taloudellisten toimijoiden tehdessä päätöksiä epävarmuuden vallitessa (ks. Prospektiteoria). 

## Yleisiä heuristiikkoja
Yleisiä heuristiikkoja ovat:
* Yritys ja erehdys
* Nyrkkisäännöt
* Systemaattinen vaihtoehtojen listaus
* Erikoistapauksien kokeileminen
* Ongelman variointi (helpomman ongelman ratkaiseminen, ongelman jonkin osan muuttaminen, ongelman yleistäminen)
* ’Takaperin’ selvittäminen, eli tunnetusta ratkaisusta kulkeminen kohti mahdollista lähtötilannetta

Heuristiikkaa käytetään esimerkiksi:
*Tunkeilijan havaitsemisjärjestelmissä etsimään poikkeuksia tietoliikenteessä
*Tekoäly/Asiantuntijajärjestelmissä tietokoneessa
*Prospektiteorian mukaan inhimillisessä päätöksenteossa epävarmuuden vallitessa
*Tietokoneohjelmien käyttöliittymien arvioinnissa (esimerkiksi Jakob Nielsenin kuuluisat kymmenen sääntöä) 
*Ongelmanratkaisussa

## Katso myös
* *[[Ratkaisemisen taito]]*

## Lähteet
* Pólya, George. 1948. How to solve it.  Princeton : Princeton University Press.

### Viitteet

## Kirjallisuutta
* 
* 
* 
* Haapasalo, Lenni: Oppiminen, tieto ja ongelmanratkaisu, Medusa-Software, 2011, Joensuu, *Tietämys ongelmanratkaisuprosesseista, s. 16–46.* 

## Aiheesta muualla
Astrahanin kaanikunta

**Astrahanin kaanikunta** oli valtio Itä-Euroopassa Volgan suun ja alajuoksun ympärillä Kaspianmeren rannalla Aasian rajan tuntumassa. Kaanikunta oli olemassa 1400- ja 1500-luvuilla. Nykyisin alue kuuluu pääasiassa Kazakstaniin sekä Venäjään kuuluviin Astrahanin alueeseen ja Kalmukiaan.  

Suurin osa Astrahanin kaanikunnan väestöstä oli maanviljelyä harjoittavia Astrahanin tataareja ja paimentolaisia nogaita. Kaanikunnan pääkaupunki oli Xacitarxan, joka sijaitsi nykyisen Astrahanin kaupungin lähellä.

## Historia

Volgan alajuoksun ympäristö oli useiden turkkilais-tataarilaisten kansojen asuttama viimeistään 400-luvulta jaa. Mongolit valtasivat alueen 1200-luvulla. Mongolivaltakunta jakaantui kuitenkin pian pienempiin valtakuntiin. Itäinen Eurooppa tuli kuulumaan Kultaisen ordan valtakuntaan. Sisällissota jakoi Kultaisen ordan 1400-luvulla. Kaani Qasim perusti itsenäinen Astrahanin kaanikunnan noin vuonna 1466. Kaanikunnan sijainti Volgan suun ympärillä ja tärkeän kauppareitin varrella toi sille hyvinvointia. Mutta myös naapurivaltioiden ja -kansojen kiinnostuksen sen alueeseen. Tämä johtikin useisiin sotiin. Suurta vahinkoa Astrahanille toi Krimin kaanikunnan kaani Mengli Giray. 

Venäjän tsaari Iivana IV Julma valtasi Astrahanin pohjoisen naapurin Kazanin kaanikunnan 1552 ja lähetti sotilaitaan myös Astrahaniin. Vuonna 1554 Venäjä nosti Astrahanissa valtaan kaani Derviş Alin, joka hallitsi Venäjän vasallina. Derviş Ali kuitenkin liittoutui Krimin kaanikunnan kanssa ajakseen Venäjän pois alueelta. Niinpä Venäjän armeija hyökkäsi uudelleen Astrahaniin 1556. Nyt kaanikunta vallattiin ja liitettiin suoraan Venäjän alaisuuteen.. Kaani Derviş Ali onnistui kuitenkin pakenemaan Azovin linnaan. Astrahanin kaanikunnan nogaiväestö karkotettiin Kazakstaniin ja Dagestaniin. Heitä myös pakeni Krimin kaanikunnan ja Osmanien valtakunnan alueille Asovanmeren ympäristöön. Tataariväestö sai jäädä alueelle, mutta heihinkin kohdistettiin sortotoimenpiteitä.

## Lähteet
Kapingamarangin kieli

**Kapingamarangi** (omakielinen nimi: *Kapingamarangi* tai *Kirinit*) on polynesialainen kieli, jota puhutaan Mikronesian liittovaltioon kuuluvassa Pohnpein osavaltiossa.

Kielellä on noin 3 000 puhujaa, joista noin puolet asuu Kapingamarangin atollilla ja loput Ponapessa. Kapingamarangin läheisin sukulaiskieli on nukuoro. Kielellä ei ole tunnettuja murteita ja sen katsotaan olevan uhanalainen.

## Historia ja kirjakieli
Ensimmäiset kirjalliset maininnat kapingamarangin kielestä ovat peräisin espanjalaisen tutkimusmatkailija Hernando de Grigalvanin vuonna 1557 tekemistä merkinnöistä. Kieltä on tutkittu enemmän tai vähemmän systemaattisesti 1910-luvulta lähtien. Vuonna 1914 japanilaiset siirtomaaisännät yrittivät ottaa käyttöön japaniin perustusvan kirjoitusjärjestelmän, mutta siitä ei koskaan tullut kovinkaan suosittua. Sen Nukuorosta tuleet lähetyssaarnaajat alkoivat levittämään latinalaista kirjaimistoa vuonna 1917.

Kieltä kirjoitetaan latinalaisin aakkosin. Raamattu käännettiin kokonaisuudessaan kapingamarangiksi ensimmäisen kerran vuonna 1996.

## Fonologia

### Konsonantit

Lähde:

### Vokaalit

Lähde:

## Sanasto ja kielioppi

Lähde:

## Lähteet

* 

### Viitteet

## Aiheesta muualla
*Ethnologue
Tim Bogert

**Tim Bogert** (27. elokuuta 1944 Ridgefield, New Jersey, Yhdysvallat – 13. tammikuuta 2021) oli yhdysvaltalainen rock-muusikko. 1960-luvulla Bogert soitti bassokitaraa raskaan rockin uranuurtajiin kuuluneessa Vanilla Fudge -yhtyeessä. 1970-luvun alussa hän työskenteli hard rock -yhtyeissä Cactus ja Beck, Bogert, Appice. Viimeksi mainitussa soittivat myös kitaristi Jeff Beck ja Vanilla Fudgen rumpali Carmine Appice.

## Lähteet
Carmine Appice

**Carmine Appice** (s. 15. joulukuuta 1946) on yhdysvaltalainen rock-muusikko, jonka pääinstrumentti on rummut.

Appice sai mainetta 1960-luvun lopulla heavy metalin edelläkävijöihin lasketun Vanilla Fudge -yhtyeen rumpalina. Vanilla Fudgen hajottua hän jatkoi yhdessä samassa yhtyeessä soittaneen basisti Tim Bogertin kanssa Cactus-nimisessä hard rock -yhtyeessä sekä kitarataituri Jeff Beckin johtamassa kokoonpanossa Beck, Bogert, Appice. Carmine Appice on soittanut rumpuja myös glam metal -yhtye King Kobran riveissä. Hänen veljensä Vinny Appice on myös rumpali.
Mintut

**Mintut** eli **tuoksumintut** (*Mentha*) ovat luonnonvaraisia ja monivuotisia yrttejä. Maailmassa on arviolta 1200 erilaista minttua. Tärkeimmät niistä ovat kuitenkin viherminttu (*Mentha spicata*, ) ja piparminttu (*Mentha* × *piperita*, ), joista jälkimmäinen on vesimintun (*Mentha aquatica*) ja vihermintun suvullisesti steriili risteytys.

## Viljely
Minttuja voidaan lisätä sekä siemenistä että kasvullisesti maavarsista. Poikkeuksen tuottaa suvullisesti steriili piparminttu, joka voi lisääntyä vain maarönsyjen avulla. Minttu viihtyy aurinkoisella kasvupaikalla. Maan tulee olla voimakas ja kosteutta säilyttävä.

## Käyttö
Piparminttua ja viherminttua käytetään paljon makeis- ja lääketeollisuudessa. Näiden minttujen tärkein aromaattinen aine on mentoli, jota voi varsin helposti valmistaa kemiallisestikin. Mintuissa on kuitenkin muitakin aromaattisia ainesosia, minkä vuoksi niiden käyttöä suositaan edelleen.

Suomessa minttua on perinteisesti totuttu käyttämään lammasruokiin. Minttua käytetään myös teeksi, salaattien ja jälkiruokien mausteeksi.

Kansainvälisesti minttua käytetään myös suosittuun kuubalaiseen cocktail-juomaan, Mojitoon.

### Historiallinen lääkintä
Platina huomauttaa, että mintun ominaisuus tappaa vatsan loisia on erittäin hyödyllinen, ja erityisen tehokas se on vesikauhuisen koiran puremaan.

### Mytologiassa
Tarinan mukaan Zeuksen tytär Persefone oli mustasukkainen Areelle erään Minthe-nimisen nymfin vuoksi ja muutti kilpailijansa yrtiksi, koska kilpakosija oli taitava lemmen nostattaja. Legendan pohjalta arveltiin, että yrtillä olisi samoja vaikutuksia, ja siksipä kreikkalaisilta sotilailta kiellettiinkin mintun käyttö tyystin. Oltiin varmoja, että sotilaat eivät olisi lemmenhuumassa kyenneet taistelemaan.

## Lajeja
* Harmaaminttu (*Mentha longifolia*)
* Jalominttu (*Mentha* × *gracilis*)
* Karjalanminttu (*Mentha* × *dalmatica*)
* Kiehkuraminttu (*Mentha* × *verticillata*)
* Korsikanminttu (*Mentha requienii*)
* Omenaminttu (*Mentha* × *rotundifolia*)
* Piparminttu (*Mentha* × *piperita*)
* Puolanminttu (*Mentha pulegium*)
* Pyöröminttu (*Mentha suaveolens*)
* Rantaminttu eli peltominttu (*Mentha arvensis*)
* Vesiminttu (*Mentha aquatica*)
** Purovesiminttu (*M. aquatica* subsp. *aquatica*)
** Merivesiminttu (*M. aquatica* subsp. *litoralis*)
* Viherminttu (*Mentha spicata*)
** Kähäräminttu (*M. spicata* var. *crispa*)
** Tarhaviherminttu (*M. spicata* subsp. *spicata*)

## Lähteet

## Aiheesta muualla
* Suomen Lajitietokeskus: Mintut eli tuoksumintut (''Mentha'')
* Eliaksen yrittitarha (Internet Archive)
* Funet: Mintut (''Mentha'')
* ITIS: ''Mentha'' 
* United States Department of Agriculture (USDA): ''Mentha'' 
* Flora of China: ''Mentha''
Conception (yhtye)

**Conception** on norjalainen progressiivinen heavy metal -yhtye.

## Historia
Conception perustettiin vuonna 1989 Norjassa. Yhtyeen tyyli oli aluksi thrash metalia mutta muuttui ensialbumiin mennessä melodisemmaksi. Ensimmäinen julkaisu onkin lähempänä yhtyeen alkujuuria kuin muut levyt. Seuraava levy osoitti, että yhtye on kehittymässä yhdeksi progressiivisen metallin omaperäisimmistä ja parhaista yhtyeistä. Yhtyeen kolmas levy edusti samaa linjaa, mutta neljäs ja viimeinen albumi jakoi jyrkästi fanien mielipiteet. Pian julkaisun jälkeen yhtye hajosi sisäisiin erimielisyyksiin. Yhtyeen jäsenistä basisti Amlien ja kitaristi Østby jatkoivat soolourilla, Khan oli aikeissa lopettaa mutta päätyi lopulta Kamelotin laulajaksi.

Conception kokoontui uudelleen vuonna 2018 ja julkaisi syksyllä singlen ja EP:n.

Yhtye julkaisi vuonna 2020 albumin *State of Deception*, jonka kappale "Waywardly Broken" julkaistiin singlenä. Singlelle julkaistiin myös musiikkivideo.

## Jäsenet
* Tore Østby (kitara)
* Roy S. Khantatat, myöhemmin pelkkä Khan (laulu)
* Arve Heimdal (lyömäsoittimet)
* Ingar Amlien (basso)

## Diskografia
### Albumit
* 
* 
* 
* 
* 

### EP:t
* *My Dark Symphony* (2018)

## Lähteet

## Aiheesta muualla
*
Tukholman vanhakaupunki

**Tukholman vanhakaupunki** (, myös *Staden mellan broarna*, "siltojenvälinen kaupunki", virallinen nimi vuoteen 1980 asti) on Tukholman vanhin kaupunginosa. Se sijaitsee suurimmaksi osaksi Stadsholmenin saarella, mutta käsittää myös Riddarholmenin ja Helgeandsholmenin. Se on myös osa Södermalmin kaupunginosa-aluetta.

Kaupunki on peräisin 1200-luvulta, jolloin Birger-jaarli rakennutti linnoituksen Mälarenin "lukoksi". Kaupunki levisi linnoituksen ympärille ja alue muodostikin monen vuosisadan ajan Tukholman kaupungin.

Keskiajalla kaupunkia ympäröivät muurit, jotka olivat nykyisten Västerlånggatanin ja Österlånggatanin sisäpuolella. Keskellä vanhaa kaupunkia oleva Stortorget on kuuluisa siellä vuonna 1520 tapahtuneesta Tukholman verilöylystä.

Vanhaa kaupunkia sivuavan Centralbron-sillan kupeessa on Gamla stanin metroasema.

## Nähtävyyksiä
* Tukholman kuninkaanlinna
* Ruotsin valtiopäivätalo
* Storkyrkan (Tukholman hiippakunnan tuomiokirkko)
* Nobel-museo
* Riddarholmskyrkan (Ruotsin kuninkaallisten hautauskirkko)
* Mårten Trotzigs gränd
* Suomalainen kirkko
* Ryningin palatsi

## Aiheesta muualla
Cacophony

**Cacophony** oli kitaristien Jason Beckerin ja Marty Friedmanin yhteinen duoprojekti. Yhtye tuli tunnetuksi teknisesti vaikeasta musiikistaan, joka on vaikuttanut suuresti moneen nykypäivän kitaristiin.

## Historia
Yhtye perustettiin vuonna 1986 Yhdysvalloissa ja ensilevy julkaistiin 1987. Yhtye teki myös toisen albumin ja kumpikin kitaristi omat soololevynsä, jonka jälkeen Becker siirtyi David Lee Rothin bändiin ja Friedman päätyi Megadethin kitaristiksi.

## Jäsenet
*Jason Becker (kitara)
*Marty Friedman (kitara)
*Atma Anur (lyömäsoittimet)
*Peter Marrino (laulu)
*Kenny Stavropoulos (lyömäsoittimet)

## Albumit
*Speed Metal Symphony (1987)
*Go Off! (1988)
Osmonsolmu

**Osmonsolmu** on etenkin partiolaisilla huivissa usein nähtävä narusta tai nahkasuirusta punottu solmu, sekä kuvallinen symboli, joka muistuttaa tätä solmua. Partiolaiset käyttävät usein osmonsolmua huivinsa kiinnittämiseen. 

Toinen osmonsolmun tapainen solmu on josefiinansolmu, joka tunnetaan huivikoristeena myös nimellä *Gilwell-punos* eli vogli, joka usein virheellisesti sekoitetaan osmonsolmuun. Eron näkee solmun ”polvien” määrästä. Osmonsolmussa polvia on 5 ja josefiinansolmussa, jota käyttävät Suomessa partiojohtajien peruskurssin suorittaneet partiolaiset, polvia on 4. 

Sekä osmonsolmuja että nahkaisia vogleja myydään partiokaupoissa. Joidenkin partiolippukuntien ja -piirien perinteiden mukaan etenkin josefiinansolmut eli Partiojohtajien perukurssine käyneen tunnus tehdään itse. Osmonsolmuja on saatavilla partion ikäkausien väreissä: etenkin seikkailijoiden oranssia ja tarpojien violettia näkee paljon. 

Ennen vuotta 2008 narusta punottu osmonsolmu oli usein sininen, joskin lippukunta sai halutessaan käyttää myös muun väristä narua, esim. mikäli sininen ei sointunut huivin väriin.  

## Katso myös
* Osmansolmu

## Aiheesta muualla
* Suomen Partiolaisten pukuoppaan huivisivu, sisältää tietoa myös osmonsolmuista .
* Gilwellpunos . 
* Osmonsolmu Partiowikissä.
* Osmonsolmun tekeminen.
Swazin kieli

**Swazi** (omakielinen nimi: *siSwati*) on nigeriläis-kongolainen kieli, jota puhutaan Swazimaassa, Etelä-Afrikan tasavallassa ja hieman Mosambikissa. Kielellä on noin 2&nbsp;324&nbsp;200 puhujaa, joista 980&nbsp;000 asuu Swazimaassa. Kielen katsotaan olevan uhanalainen ja se jaetaan kolmeen päämurteeseen. Swazin lähimpiä sukulaiskieliä ovat mm. zulu, xhosa ja ndebele. 

Swati on virallinen kieli Swazimaassa ja Etelä-Afrikan tasavallassa. Mosambikissa sitä äidinkielenään puhuvia on ainoastaan hieman yli 700.

Swatia kirjoitetaan latinalaisilla aakkosilla. Raamattu käännettiin kokonaisuudessaan swaziksi vuonna 1996.

## Fonologia

### Konsonantit

Lähde:

### Vokaalit

Lähde:

## Lähteet

## Aiheesta muualla

*Swazi–englanti-sanakirja
Swazi

**Swazi** tarkoittaa seuraavia asioita:

* swazi, nigeriläis-kongolainen kieli
* swazit, kansa Afrikan eteläosissa.

## Katso myös
Aihepiiriin liittyy läheisesti myös

* Swazimaa, valtio Afrikan eteläosissa.
Ryytisalvia

**Ryytisalvia** (*Salvia officinalis*) on monivuotinen siemenkasvi, joka kasvaa luonnostaan Välimeren alueella. Sitä on jalostettu niin pitkään, että satoja muunnoksia on kehittynyt. Lehdet voivat olla esimerkiksi vihreitä, violetteja, keltaisia, harmaita tai näiden sekoituksia. Koristeelliset lajit eivät sovi mausteeksi niin hyvin kuin tavallinen harmahtava lajike.

Salvia tulee latinan sanasta pelastaa, ja se viittaa kasvin lääkinnällisiin ominaisuuksiin. Perinteisesti ryytisalviaa on totuttu käyttämään mausteena hyvin rasvaisissa porsasruuissa vähentämään rasvaisuuden makua (esimerkiksi hernekeitto). Platinuksen mukaan ryytisalvia rauhoittaa myrkkykäärmeen puremat. Salvian uskottiin myös auttavan hammaskiilteeseen.

Kasvin eteerisestä öljystä 35–60&nbsp;% on myrkyllistä tujonia, minkä vuoksi salvian pitkäaikainen ja runsas käyttö voi aiheuttaa hermoston ja ruoansulatuksen toiminnan häiriöitä. Ryytisalvian yhdisteet ovat täysin erilaisia kuin päihteenä käytetyn *[[Salvia divinorum]]in*.

Kasvi kasvaa noin 70 senttimetriä pitkäksi. Se kukkii kesäkuun ja syyskuun välisenä aikana.


Image:Salvia_officinalis0.jpg
Image:Salvia_officinalis3.jpg


## Lähteet

## Aiheesta muualla
*Suomen Lajitietokeskus: Ryytisalvia (''Salvia officinalis'')
*Yrttitarha: Salvia (''Salvia officinalis'')
*Pinkka, Lajintuntemuksen oppimisympäristö: Ryytisalvia (''Salvia officinalis'')
*ITIS: ''Salvia officinalis'' 
*United States Department of Agriculture (USDA): ''Salvia officinalis'' 
*Flora of China: ''Salvia officinalis'' 
*Dr. Duke's Phytochemical and Ethnobotanical Databases: Salvia officinalis  
*Centre for Agriculture and Biosciences International (CABI): Salvia officinalis (common sage) 
*Gernot Katzer's spice pages: Sage (''Salvia officinalis'')
Matti Hautamäki

**Matti Antero Hautamäki** (s. 14. heinäkuuta 1981 Oulu) on suomalainen uransa lopettanut mäkihyppääjä ja olympiamitalisti. Hautamäki edusti Puijon Hiihtoseuraa. Nykyisin hän toimii veturinkuljettajana.

Hautamäki voitti Val di Fiemmen MM-hiihdoissa 2003 joukkuekilpailussa maailmanmestaruuden ja suurmäessä hopeaa. Salt Lake Cityn olympialaisissa 2002 hän voitti hopeaa joukkuemäessä ja pronssia suurmäessä. Torinon talviolympialaisissa Hautamäki voitti hopeaa sekä normaalimäessä että joukkuekilpailussa. Hän piti hallussaan mäkihypyn Suomen ennätystä (235,5 m), jonka Janne Happonen rikkoi Vikersundin lentomäessä 13. helmikuuta 2011. 

Hautamäki on ollut maailmancupissa kahdesti kolmas (2001–2002 ja 2004–2005) sekä voittanut 16 osakilpailua. Kauden 2004–2005 kuuden osakilpailun voittoputki on ennätys yhdessä Janne Ahosen, Thomas Morgensternin, Gregor Schlierenzauerin ja Ryōyū Kobayashin kanssa.

Hautamäki lopetti urheilu-uransa kauden 2012 jälkeen. Hänen viimeiseksi kilpailukseen maailmancupissa jäi Planicassa hypätty joukkuekilpailu.

Matti Hautamäen veli Jussi Hautamäki kilpaili myös mäkihypyssä maailmancup-tasolla.

## Saavutuksia
### [[Olympialaiset]]
* Hopeaa, joukkuekilpailu (Salt Lake City, 2002)
* Pronssia, suurmäki (Salt Lake City, 2002)
* Hopeaa, normaalimäki (Torino, 2006)
* Hopeaa, joukkuekilpailu (Torino, 2006)

### [[Hiihdon MM-kilpailut|MM-hiihdot]]
* Kultaa, joukkuekilpailu (Val di Fiemme, 2003)
* Hopeaa, suurmäki (Val di Fiemme, 2003)
* Hopeaa, joukkuekilpailu (Lahti, 2001)
* Hopeaa, joukkuekilpailu (Oberstdorf, 2005)

### [[Lentomäki]]
* MM-kisat
** Hopeaa (joukkuekilpailu Planica 2004, Kulm 2006 ja Oberstdorf 2008)
** Pronssia (henkilökohtainen kilpailu Harrachov 2002 ja joukkuekilpailu Planica 2010)
* Maailmanennätyksen (231 metriä) haltija vuosina 2003–2005 
* Henkilökohtainen pituusennätys 235,5 m (Planica, 2005)

### [[Mäkihypyn maailmancup|Maailmancup]]
* Kolmas (2001–2002 ja 2004–2005)
* Voittanut 16 osakilpailua
* Palkintokorokkeella osakilpailuissa 38 kertaa (16–10–12)

#### Maailmancupin osakilpailuvoitot

## Lähteet

## Aiheesta muualla

* 
*YLE Elävä arkisto: Matti Hautamäki, lentävä oululainen
Lumiraja

**Lumiraja** on se korkeus, jonka yläpuolella on pysyvä lumipeite ja jäätiköitä maan yllä. Sen kohdalla lumen kertymä on yhtä suuri kun lumen sulaminen ja sublimoituminen. Lumirajan korkeus riippuu muun muassa lämpötilasta ja aurinkoisuudesta: varjonpuoleisilla rinteillä se voi olla kilometrin alempana kuin auringonpaisteisilla.

Ilmaston muuttuminen vaikuttaa lumirajan korkeuteen. Jääkaudella lumiraja aleni satoja metrejä, jopa kilometrin. Ilmaston lämpeneminen nostaa lumirajaa arviolta 150 m jokaista keskilämpötilan nousun astetta kohti.

Esimerkkejä lumirajan korkeudesta maapallon eri osissa:
* Huippuvuoret 450 metriä
* Norja Ofoten-vuonon lähistö 1&nbsp;100 metriä
* Etelä-Norjan Bergenin lähistö 1&nbsp;250 metriä
* Pyreneet, Espanja 2&nbsp;800–3&nbsp;000 metriä
* Alpit 2&nbsp;400–3&nbsp;200 metriä
* Kaukasus-vuoristo: kostea länsipuoli 2&nbsp;700 metriä, kuiva itäpuoli, 3&nbsp;800 metriä
* Päiväntasaajan seutu: Ecuador 4&nbsp;700–4&nbsp;800 metriä ja Afrikka Kilimandjaron vuori 5&nbsp;380–5&nbsp;800 metriä

Yhteenveto lumirajan korkeudesta leveysasteiden mukaan.

*Päiväntasaaja 4&nbsp;500–5&nbsp;200 m
*30 pohjoinen leveysaste 4&nbsp;200–6&nbsp;100 m
*60 pohjoinen leveysaste 600–2&nbsp;500 m
*80 pohjoinen leveysaste 100–400 m

## Katso myös
*Puuraja
*Jäätikkö

## Lähteet
Detty Kurnia

**Detty Kurnia** (1960 Bandung – 20. huhtikuuta 2010 Bandung) oli indonesialainen pop Sunda -laulaja. Hän aloitti laulamisen nuorena ja julkaisi ensimmäisen äänitteensä 11-vuotiaana. Hän teki levytyssopimuksen japanilaisen Wave Recordsin kanssa vuonna 1991 ja levytti samana vuonna suosituimman albuminsa *Dari Sundan*. *Dari Sundan* kappale ”Dar Der Dor” julkaistiin myös kokoelmalevyllä *[[The Rough Guide to the Music of Indonesia]]*.

Detty Kurnia kuoli rintasyöpään 49-vuotiaana.

## Lähteet
Pohjannaula

**Pohjannaula**, **taivaannaula**, **taivaannapa** eli **naulatähti** viittaa pohjantähtenä tunnettuun tähteen ja taivaankannen lakikohtaan muinaissuomalaisten maailmankuvassa. Pohjannaula eli pohjantähti on suomalaisessa mytologiassa taivaan tukipilarin kiinnike, jonka ympäri taivaankansi kiertää. Pohjantähti todellakin näyttää pysyvän paikoillaan, muiden tähtien kiertäessä sitä. Pohjannaula on ilmeisesti isketty taivaankanteen sekä maailmanpylvääseen, sitä tukevaan tukipilariin.
Suomalaisilla pohjannaulan on oletettu liittyneen sampo-taruihin.

Saamelaisilta tunnetaan historiallisia mainintoja maailmanpylvään maallisista malleista pohjannauloineen; puisia pylväitä, joiden päähän on isketty naula. Naula saattoi olla iskettynä myös paaluun kaiverretun jumalankuvan päähän. On myös kerrottu lappalaisten pitäneen tällaisia paaluja maailmanpylväinä, ja ne ovat olleet seitoja ja uhripaikkoja. 

Eräs saamelaisten pohjantähden nimitys on *batte navlle*, "patanaula", toinen on *boahenavlle*, "pohjannaula". Tämä tukee oletusta, että saamelaiset ovat pitäneet taivaankantta padan muotoisena, ja pohjantähteä ikään kuin padan pohjassa olevana naulana. "Patanaula" on myös ollut oikea esine, jolla saamelaiset ovat joskus paikanneet metallisia, ja siten arvokkaita patojaan.

Tutkijat ovat perinteisesti olettaneet saamelaisten pohjannaulan ja siihen liittyvien uskomusten olevan skandinaavikielisiltä kansoilta lainattu, mutta tämä vaikuttaa kyseenalaiselta, sillä pohjannaula esiintyy monien muidenkin pohjoisten kansojen, myös muiden suomalais-ugrilaisten kielten puhujien myyteissä.

## Lähteet
Norrbotten (täsmennyssivu)

**Norrbotten** voi tarkoittaa seuraavia:

*Norrbottenin lääni, lääni Ruotsissa
*Norrbottenin maakunta, maakunta Ruotsissa
Länsipohja

**Länsipohja** (ruots. *Västerbotten*) on historiallinen alue, johon kuuluu Perämeren länsirannikko Ruotsissa sekä osa Tornionlaaksoa molemmin puolin Ruotsin ja Suomen rajaa. Suomen puolella Länsipohjan ja itäisen Pohjanmaan raja on kulkenut Tornionjoen ja Kemijoen välissä Kaakamojokea pitkin. 1200-luvulla tämä raja oli myös Upsalan ja Turun lohikalastusalueiden raja.

Kun Tornionjoesta tuli vuonna 1809 Ruotsin ja Venäjän välinen valtioraja, Länsipohjan itäosa jäi Suomen puolelle ja länsiosa Ruotsin puolelle. Suomen-puoleinen osa kuuluu nykyisin Lapin maakuntaan. Ruotsin-puoleinen osa jaettiin kahdeksi maakunnaksi, pohjoisemmaksi Norrbottenin maakunnaksi ja eteläisemmäksi Västerbottenin maakunnaksi.

## Katso myös
* Länsipohjalaiset
* Länsipohjan kysymys
* Länsi-Pohjan sairaanhoitopiiri

## Lähteet
Pariisin yliopisto

**Pariisin yliopiston** () historia ulottuu 1100-luvulle, jolloin se kasvoi Notre Damen katedraalin yhteyteen. Nykyään se jakautuu yhteen­toista itsenäiseen yliopistoon (Université Paris I–III ja Paris VIII-XIII sekä Université Sorbonne ja Université de Paris). Pariisin yliopisto tunnetaan myös **Sorbonnen yliopiston** nimellä, sillä tämän niminen oli Robert de Sorbonin vuonna 1257 köyhille teologian opiskelijoille perustama laitos. Nykyisistä Pariisin yliopistoista neljä käyttää Sorbonnea nimessään. Varsinaisesti nimi Sorbonne tarkoittaa Pariisin 5. kaupunginosassa sijaitsevaa yliopiston rakennuskompleksia.

Sorbonnen yliopistoon liittyi collegiumeja, joita perustettiin kansallisuuksien mukaan eri maista saapuville opiskelijoille lähinnä asuinsijoiksi. Niinpä esimerkiksi ruotsalaisille oli kolme collegiumia: *Collegium Upsaliense*, *Collegium Scarense* ja *Collegium Lincopense* Uppsalan, Skaran ja Linköpingin mukaan.

Alkuperäinen Pariisin yliopisto lakkautettiin Ranskan vallan­kumouksen aikana vuonna 1793. Sen tilalle perustettiin erillisinä toimineet oikeustieteellinen, lääketieteellinen ja teknillinen korkeakoulu sekä normaalikouluja. Yli sata vuotta myöhemmin, 1896, perustettiin uusi Pariisin yliopisto yhdistämällä siihen saakka erillisinä toimineet oikeustieteellinen, lääketieteellinen, humanistinen ja luonnontieteellinen tiedekunta.

Vuonna 1970 Pariisin yliopisto organisoitiin uudelleen erillisiksi yksiköiksi. Historiallinen Sorbonnen rakennusryhmä Latinalaiskorttelissa jaettiin useiden Pariisin yliopistojen käyttöön. Sinne sijoitettiin kaikkien kolmentoista yliopiston toimistot.

Vuonna 2017 annetulla asetuksella IV ja VI yliopisto yhdistettiin uudeksi Sorbonne Université -nimiseksi yliopistoksi. Kaksi vuotta myöhemmin myös Pariisin V ja VII yliopisto yhdistettiin uudeksi Université de Paris -nimiseksi yliopistoksi.

Sorbonnen yliopistossa ovat opiskelleet monet kuuluisat tutkijat, esimerkiksi Marie ja Pierre Curie. Yliopistossa on ollut jo keskiajalta lähtien myös suomalaisia opiskelijoita ja opettajia, kuten Jacobus Petri Röd ja hänen oppilaansa Turun piispa Olavi Maununpoika 1400-luvulla.

## Pariisin nykyiset yliopistot
* Université Paris I: Panthéon-Sorbonne
* Université Paris II: Panthéon-Assas
* Université Paris III: Sorbonne Nouvelle
* Sorbonne Université
* Université Paris Cité (muodostettiin vuonna 2019 yhdistämällä Université Paris V ja VII).
* Université Paris VIII Vincennes-Saint-Denis
* Université Paris IX: Université Paris-Dauphine PSL
* Université Paris X: Université Paris-Nanterre
* Université Paris XI: Université Paris-Saclay
* Université Paris XII: Paris-Est-Créteil-Val-de-Marne
* Université Paris XIII: Université Sorbonne Paris Nord

Ennen vuosina 2017 ja 2019 suoritettuja uudelleenjärjestelyjä Pariisin IV–VII yliopistoilla oli seuraavat nimet:
* Université Paris IV: Université Paris-Sorbonne
* Université Paris V: Université René Descartes
* Université Paris VI: Université Pierre et Marie Curie
* Université Paris VII: Université Paris Diderot.

## Katso myös
* Pariisin oppituomiot vuosina 1270 ja 1277

## Lähteet

## Aiheesta muualla
Oregano

**Oregano** on yrttimauste, johon käytetään meiramien (*Origanum*) kuivattuja ja hienonnettuja lehtiä, latvoja ja kukintoja. Suomen kaupoissa myytävä oregano tuodaan yleensä ulkomailta, ja se sisältää mäkimeiramia (*Origanum vulgare*), maustemeiramia (*Origanum majorana*) ja turkinmeiramia (*Origanum onites*). Oreganoa käytetään erityisesti tomaattiruokien ja pizzan mausteena, mutta myös salaatteja ja kastikkeita maustetaan oreganolla.

Oreganossa käytetyistä kasveista mäkimeirami kasvaa luonnonvaraisena myös Suomessa. Sen lehdet ja nuoret versot sopivat käytettäväksi oregano-mausteseoksen tapaan. Pelkän mäkimeiramin maku on kuitenkin pistävämpi kuin mausteseoksen. Maustemeiramia ei esiinny Suomen luonnossa, mutta sitä on viljelty maassa jo 1600-luvulla.

## Lähteet
Haapamäki–Seinäjoki-rata

**Haapamäki–Seinäjoki-rata** on Suomen rataverkkoon kuuluva rataosuus, joka johtaa Haapamäeltä Ähtärin ja Alavuden kautta Seinäjoelle. Se on Tampere–Haapamäki–radan pohjoinen jatke ja yhdistyy Seinäjoella Pohjanmaan rataan. Rataosuus on noin 118 kilometriä pitkä, sähköistämätön ja yksiraiteinen.

Rataosuudella on nykyisin kahdeksan henkilöliikenteen olevaa asemaa. VR liikennöi osuudella kiskobusseja. Radalla kulkee neljä matkustajajunaa päivässä, kaksi kumpaankin suuntaan.

## Historia
Rataosuus Tampere–Haapamäki–Seinäjoki valmistui vuonna 1882. Se oli valmistuessaan osa Helsingistä Pohjanmaalle johtavaa päärataa ja Pohjanmaan rataa. Liikenne oli vilkasta vuoteen 1971 asti, jolloin valmistui Tampere–Parkano–Seinäjoki-oikorata.

Rataosuudella sijaitsivat aikanaan muun muassa Albergin sekä Kuoraksen (nyk. Koura) vekselit.

## Nykytilanne
Rata on yksiraiteinen ja sähköistämätön. Haapamäeltä on yhteys Jyväskylään sekä Oriveden kautta Tampereelle. Yhteys Parkanon kautta Poriin on suljettu liikenteeltä, joskin rata on suurimmaksi osaksi edelleen olemassa. Seinäjoelta on yhteys edelleen Tampereelle, Kaskisiin, Vaasaan ja Kokkolan kautta Ouluun.

Nykyisin rataosan liikenteenohjaus hoidetaan kaukokäytöllä Seinäjoella sijaitsevasta liikenteenohjauskeskuksesta. Junien kohtaamiset ovat nykyisin mahdollisia vain Alavuden, Ähtärin ja Pihlajaveden rautatieasemilla.

## Liikenne
Haapamäki–Seinäjoki-radalla on sekä VR:n henkilö- että tavaraliikennettä. Henkilöliikenne hoidetaan kiskobusseilla, jotka kulkevat reitillä Jyväskylä–Seinäjoki. Päivittäisiä junavuoroja on kumpaankin suuntaan kaksi. Henkilöliikenteen asemat ovat Haapamäki, Pihlajavesi, Myllymäki, Eläinpuisto-Zoo, Ähtäri, Tuuri, Alavus ja Seinäjoki.

## Tulevaisuus
Vuonna 2010 suunniteltiin, että nykyisten liikennepaikkojen lisäksi otettaisiin käyttöön myös Kouran sekä Sydänmaan liikennepaikat, mikäli kyliin tulee uutta asutusta. Liikenne- ja viestintäministeriö on suunnitellut, että radalla tehtäisiin 2020-luvulla parannustöitä, joissa radan nopeustasoa nostettaisiin ja kiskot vaihdettaisiin.

Syyskuussa 2015 liikenne- ja viestintäministeriö kuitenkin ilmoitti säästötoimista, joka tarkoitti Haapamäki–Seinäjoki-radan lakkauttamista matkustajaliikenteeltä 27.3.2016. Ilmoitus herätti suurta vastustusta ja adressit.com-verkkosivustolle perustetun adressin oli allekirjoittanut (18.9.2015) yli 5&nbsp;000 henkilöä. Junaliikenne jatkui kuitenkin  velvoiteliikenteenä toistaiseksi.

## Lähteet
Heron Aleksandrialainen

**Heron Aleksandrialainen** (, n. 10–70) oli antiikin kreikkalainen keksijä, mekaanikko ja matemaatikko. Hänet tunnetaan etenkin nerokkaista mekaniikkaa, hydrauliikkaa ja pneumatiikkaa hyödyntävistä keksinnöistään, joiden tarkoitus oli pikemminkin hämmästyttää kuin tehdä mitään hyödyllistä. Eräs näistä laitteista oli *eolipiili*, jota pidetään ensimmäisenä, alkeellisena höyrykoneena. Matematiikan alalla Heron tunnetaan etenkin Heronin kaavan keksijänä.

Muutamia Heronin keksintöjä:
* *Eolipiili* (höyryturbiini)
* *Pyulkos* (), alipaineeseen perustuva alkeellinen injektioruisku
* Automaattiteatterit, jotka mutkikkailla naru- ja ratasmekanismeilla ohjelmoituna pystyivät esittämään hyvinkin monivaiheisia esityksiä automaattisesti
* Erilaiset temppeleissä käytetyt mekaaniset laitteet kuten
** itsestään avautuvat ovet
** trumpetteja soittavat enkelipatsaat
** suihkulähteellä livertävät linnut
* Kolikkoautomaatti
** pyhän veden annostelija temppelissä
* Öljylampun automaattinen sydänlangan syötin
* Käsikäyttöinen katapultti ja sarjatulta ampuva ase (ei toteutettu)
* Matematiikan alalla:
** Heronin kaava ja Heronin kolmiot
** Iteratiivinen algoritmi neliöjuurten laskemiseksi

## Lähteet

## Aiheesta muualla

*The Pneumatics of Hero of Alexandria – Heronin pneumatiikkakirjan englanninnos vuodelta 1851
Agitprop

**Agitprop** (venäjäksi отдел агитации и пропаганды; latinisaatio *otdel agitatsi i propagandy*) eli agitaation ja propagandan toimisto oli osa Neuvostoliiton kommunistisen puolueen keskus- ja aluekomiteoita. Se perustettiin 1920-luvulla ja sen vastuulla oli kaiken virallisen tiedon sisällön tarkistaminen, koulujen poliittisen koulutuksen valvonta, joukkotiedotuksen valvonta ja yleisen mielipiteen kääntäminen puolueen ohjelman puolelle. Jokaisessa kommunistipuolueen osastossa tasavaltatasolta paikallispuoluetasolle oli agitprop-osasto. Paikallistasolla koulutetut puhujat, agitaattorit, olivat yhteysväylänä puolueen ja kansan välillä.

Laajemmassa merkityksessä propagandaa oli myös muun muassa tiedon jakaminen puolueen päätöksistä ja käytännön neuvot uusista maanviljelystavoista. Sittemmin sanan käyttö on laajentunut tarkoittamaan ylipäänsä yleensä vasemmistolaisen agitaation ja propagandan harjoittamista, eritoten kulttuurin piirissä.

## Lähteet
Musée de Cluny

**Musée de Cluny**, virallisesti **Musée National du Moyen Âge**, on keskiaikaisen taiteen museo Pariisissa. Se sijaitsee Latinalaiskorttelissa Boulevard Saint-Michelin ja Boulevard Saint-Germainin risteyksessä.

Rakennus on rakennettu 1400-luvun lopun ja 1500-luvun alun aikana. Rakennuksen tyyli yhdistää goottilaista ja renessanssityyliä. Rakennuksen osti vuonna 1843 Alexandre du Sommerard, joka muutti Hôtel de Clunyn museoksi keskiaikaisten esineidensä kokoelmalle. Museossa on esillä laaja kokoelma tekstiilitaidetta.

## Lähteet

## Aiheesta muualla

* Museon ranskankielinen sivu
* Museon englanninkielinen sivu
Kaarle II

**Kaarle II** on seuraavien henkilöiden nimi:

* Kaarle Kaljupää (823–877), frankkien kuningas
* Kaarle II (n. 1254 – 1309), Napolin kuningas
* Kaarle II, Napolin Kaarle III:n (1345–1386) hallitsijanimi Unkarin kuninkaana
* Kaarle II (1489–1496), Savoijin herttua
* Kaarle II (1540–1590), Itävallan arkkiherttua
* Kaarle II (1555–1589), Monacon herra
* Kaarle II (1630–1685), Englannin kuningas 
* Kaarle II (1661–1700), Espanjan kuningas (”Hullu” tai ”Noiduttu”)
* Kaarle II, Ruotsin Kaarle XIII:n (1748–1818) hallitsijanimi Norjan kuninkaana
* Kaarle II (1893–1953), Romanian kuningas
* Kaarle II, myyttinen Ruotsin kuningas Johannes Magnuksen teoksessa *[[Historia de omnibus Gothorum Sveonumque regibus]]*
Parc Astérix

**Parc Astérix** on ranskalainen huvipuisto, joka perustuu Albert Uderzon ja René Goscinnyn luomiin Asterix-sarjakuviin. Se sijaitsee Plaillyssä noin 35 kilometriä Pariisista pohjoiseen.

Parc Astérix avattiin vuonna 1989, ja se oli vuonna 2023 Ranskan toiseksi suosituin teemapuisto. Siellä kävi vuoden aikana 2,81 miljoonaa vierailijaa, joka oli puiston ennätys. Vain Disneyland Paris on suositumpi kuin Parc Astérix. Puisto on laajentunut kattamaan myös muun muassa Rooman valtakunnan ja antiikin Kreikan. Puistossa on lisäksi teatteri ja delfinaario.

## Lähteet

## Aiheesta muualla

* Puiston kotisivut
Nokipalo

**Nokipalo** on palo, jossa savuhormin sisäpinnalla oleva noki ja karsta / palamaton hiili palaa. Nokipalo aiheutuu, kun epätäydellisen palamisen seurauksena savuhormiin kertyy liiallinen määrä nokea, joka kovan tuulen, lämmön, tai kipinän vaikutuksesta syttyy palamaan. Nokipalolle tyypillistä on kova kuumuus savuhormissa (n. 1&nbsp;200&nbsp;°C), minkä takia savuhormi on vaarassa vaurioitua. Nokipalo voi myös kipinöidä ympäristöön.

Nokipalo ilmenee niin, että tulipesä alkaa vetämään tavallista voimakkaammin. Lisäksi savupiipusta saattaa tulla jopa metrin mittaisia liekkejä. Nokipalo voi olla helpompi havaita talon ulkopuolelta kuin sisältä. 

Nokipaloille ja muille tulisijoihin ja hormeihin liittyville tulipaloille on tyypillistä, että ne tapahtuvat pääosin asumiseen liittyvissä rakennuksissa: 84 % asuinrakennuksissa, 4 % vapaa-ajan rakennuksissa ja 4 % muissa rakennuksissa. Tilastojen mukaan nokipalolle on tyypillistä, että tulipalo palaa vain savuhormissa (95 %). Vuosittain noin 16 nokipaloa (4–6 %) leviää savuhormien ulkopuolelle ja sytyttää rakennuksen rakenteita tai irtaimistoa palamaan. Nokipalon leviämiseen savuhormin ulkopuolelle vaikuttaa hormin kunto.

Nokipalon voi välttää huolehtimalla savuhormin säännöllisestä nuohouksesta ja polttamalla tulisijoissa vain kuivaa puuta riittävällä ilmamäärällä.

## Lähteet

## Aiheesta muualla
Taifuuni

**Taifuuni** voi tarkoittaa seuraavia asioita:
* taifuuni, trooppinen hirmumyrsky Tyynenmeren luoteisosissa päivämäärärajan länsipuolella
* Operaatio Taifuuni, Saksan sodanjohdon suunnitelma Moskovan valtaamiseksi toisessa maailmansodassa
* Taifuuni, entinen suomalainen käännöskirjallisuuden kustantamo